În ciuda eforturilor depuse de salvatorii prezenți la fața locului, și femeia care se afla în autoturismul implicat în accidentul grav de la Buda a fost declarată decedată.
Vă reamintim că în jurul orei 11.10 un autoturism a intrat în coliziune cu o cisternă pe DJ 101I în Prahova, în satul Buda din comuna Ariceștii Rahtivani.
În urma impactului, atât șoferul cât și pasagerul autoturismului au rămas încarcerați.
Ambele persoane au fost declarate decedate. Este vorba de un bărbat în vârstă de 52 de ani care se afla la volan și o femeie a cărei identitate urmează să fie stabilită.
În cabina autocisternei se aflau două persoane care au scpăpat fără leziuni.
Surse apropiate anchetei au precizat pentru Observatorul Prahovean că la baza producerii tragicului eveniment a stat neacordarea de prioritate.
Șoferul care și-a pierdut viața, aflat la volanul unui autoturism Dacia Logan, nu a acordat prioritate la ieșirea de pe un drum secundar.
Polițiștii continuă cercetările, în cauză fiind deschis un dosar penal pentru ucidere din culpă.